Salma Paralluelo

Salma Celeste Paralluelo Ayingono  naixita de Zaragoza o 13 de noviembre de 2003 ye una atleta y futbolista aragonesa que destaca en os dos esportes. En atletismo tien muitas medallas en categorías de promoción y en diferents prebas, tamién una medalla de bronce en a a preba de 400 metros lisos en pista cubierta en o Campionato d'Espanya d'Atletismo Absoluto y fue internacional con Espanya en o Campionato d'Europa d'Atletismo en Pista Cubierta de 2019. En fútbol ye internacional en as categorías inferiors y absoluta d'a selección espanyola de fútbol femenina. Con la selección sub-17 aconsiguió ganar o Campionato d'Europa de Fútbol Femenín de 2018 y Campionato d'o Mundo de Fútbol Femenín sub-18 de 2018 y la selección sub-20 la Copa d'o Mundo d'ixa categoría.

 Carrera atletica 
Como atleta fa parte de l'equipo d'atlletismo zaragozano Alcampo Scorpio-71, o on entrena con Félix Laguna, ye una atleta destacada a nivel espanyol en categorias de promoción en varias pruebas, aconsiguiendo ser campiona d'Espanya y cualques medallas en as prebas de 300 metros lisos, triple brinco y 400 metros lisos. En el anyo 2019 principia a destacar en  categoria absoluta con 15 anyatas aconsiguiendo una medalla de bronce en o Campionato d'Espanya d'Atletismo en pista cubierta de 2019 en a preba de 400 metros lisos aconsiguiendo os records d'Espanya d'as categorías sub-18 y sub-20, y fendo a marca minima ta partecipar en o  Campionato d'Europa d'Atletismo en Pista Cubierta en a suya edición de 2019 celebrata en a ciudat escocesa de Glasgow.

En l'anyo 2017 fue premiata con o Premio a la Millor promesa esportiva d'Aragón de 2017 por os suyos resultaus a nivel nacional en atletismo.Cuadro d'Honor d'a Gala de l'Esporte Aragonés de 2017..

En l'anyo 2021 mientres un partiu con o suyo equipo, sufrió a rotura d'o ligamento cruciau anterior, per lo que no podió ir a lo Campeonato Mundial de Relevos con a selección absoluta espanyola d'atletismo. Poco dimpués d'a suya recuperación, en agosto de 2022 anunció la suya incorporación a lo FC Barcelona femenín de fútbol y l'abandono d'a practica de l'atletismo de elite.

 Carrera futbolistica 
A suya posición en o campo de fútbol ye de davantera, prencipalment por a banda dreita, y o suyo equipo ye o Zaragoza CFF d'a Segunda División femenina d'Espanya de Fútbol, Plantilla d'o Zaragoza CFF. ye habitual a suya convocatoria en as seleccions espanyolas de promoción con as que aconsiguió ganar a Copa Mundial Femenina de Fútbol Sub-17 en 2018, La Sub-17 femenina se proclama campeona del mundo. y a Eurocopa Femenina de Fútbol Sub-17 tamién en 2018 con 14 anyatas. Salma Paralluelo se proclama campeona de Europa sub 17.

En l'anyo 2018 fue premiata con o Premio a la Millor promesa esportiva d'Aragón de 2017 por os suyos resultaus a nivel internacional en fútbol.<ref>En 2018 estió campeona de Europa y tamién d'o mundo con a selección espanyola sub-17.

En la temporada 2019-20 fichó per lo Villarreyal CF, d'a Segunda División femenina d'Espanya de Fútbol, en a temporada siguien se lesionó mientres un partiu con o suyo equipo, sufrindo la rotura d'o ligamento cruciau anterior.

En 2022 estió convocada pa chugar la Eurocopa con la selección absoluta; manimenos, no podió disputar este torneo a causa d'una lesión. Poco dimpués anunció lo suyo fichaje per lo FC Barcelona y l'abandono de la practica d'o atletismo a livel de elite. Ixe mesmo anyo estió parte d'a selección en o Copa d'o Mundo Sub-20, ganando lo campeonato; amás, Paralluelo estió triada millor chugadora d'a final, dimpués de marcar dos gols contra Chapón. Finalment, podió debutar con a selección absoluta en noviembre d'o mesmo anyo, marcando tres gols en un partiu amistoso contra Archentina.

 Referencias 

 Vinclos externos 
  Perfil esportivo de Salma Paralluelo seguntes a RFEA.

Categoría:Brincadors d'Aragón
Categoría:Futbolistas femeninas aragonesas en activo
Categoría:Futbolistas d'o FC Barcelona femenín
Categoría:Futbolistas d'o Villareal CF femenín
Categoría:Futbolistas d'o Zaragoza CFF
Categoría:Naixius de Zaragoza
Categoría:Velocistas d'Aragón